1147



1147 (MCXLVII) a fost un an obișnuit al calendarului iulian.

Evenimente 
 17 ianuarie: Debarcat în Spania, generalul almohad Mohammad al-Masufi cucerește Sevilla.
 15 martie: Regele Afonso I al Portugaliei, cu sprijinul templierilor, cucerește de la mauri Santarem.
 23 martie: Conducătorul almohad Abd al-Mumin cucerește Marrakech-ul, punând capăt statului almoravid, al cărui ultim conducător, Ishaq ben Ali moare asasinat.
 13 aprilie: Papa Eugeniu al III-lea își dă acceptul pentru o cruciadă împotriva slavilor.
 27 aprilie: Este semnalat primul capitul al templierilor din Paris.
 28 mai: Plecarea împăratului Conrad al III-lea în cruciada a doua.
 11 iunie: Regele Ludovic al VII-lea al Franței, însoțit de regina Eleanor de Aquitania, pornește în cruciadă; în lipsa lor, abatele Suger rămâne regent.
1 iulie-24 octombrie: Asediul Lisabonei. Cu sprijinul a numeroși cruciați proveniți din Anglia și din Flandra, regele Afonso I al Portugaliei reușesc să cucerească Lisabona de la mauri.
 27 iulie: Marele cneaz Iziaslav al II-lea Mstislavici impune un candidat propriu ca mitropolit al Kievului, fără consimțământul Constantinopolului; izbucnește o schismă între Kiev și diocezele Novgorod, Smolensk, Polotsk și Suzdal.
17 octombrie: Almeria, unul dintre centrele maritime și comerciale ale Andalusiei maure, cade în mâinile creștinilor; papa Eugeniu al III-lea extinde privilegiile indulgenței asupra participanților la această cucerire.
 25 octombrie: Bătălia de la Dorylaeum. Turcii selgiucizi înfrâng pe cruciații germani ai împăratului Conrad al III-lea de Hohenstaufen; în continuare, Masud I, fiul sultanului Kilidj Arslan I, reușește să îi atragă în diverse ambuscade atât pe cruciații germani, cât și pe cei francezi, ale căror pierderi sunt numeroase.

Nedatate 
 1147-1149: O oaste din ce-a doua Cruciată traversează Ungaria.
ianuarie: După un marș asupra Granadei, creștinii din Spania revin la Cordoba.
 iunie: Cruciada declanșată împotriva triburilor venzilor de pe coastele Balticii nu reușește să îi convertească decât sporadic pe slavii polabi (de pe râul Elba).
 iulie: Boris Kalamanos, fiu al regelui Koloman și pretendent la tronul Ungariei împotriva regelui Geza al II-lea se alătură regelui Ludovic al VII-lea al Franței în cruciada a doua, care refuză să îl extrădeze: în continuare, pretendentul rămâne la curtea împăratului Manuel I Comnen.
 Jurchenii încheie un tratat cu mongolii conduși de Kabul Han.
Locuitori proveniți din insulele Orkney și din Norvegia încep să se alăture Cruciadei a doua.
 Prima menționare a Moscovei, întemeiată de Iuri Dolgoruki, cneaz de Rostov-Suzdal.
 Regele Roger al II-lea al Siciliei începe campania împotriva Bizanțului, ocupând Corfu și Cefalonia și jefuind Corint, Atena, Teba și Monemvasia; prin jefuirea Corintului și a Tebei și aducerea în Sicilia a numeroși lucrători, se dă o mare lovitură industriei bizantine a mătăsii.
 Trupele regelui Afonso I al Portugaliei cuceresc de la mauri Sintra și pradă Palmela.

Arte, științe, literatură și filozofie 
 Încep lucrările la moscheea Koutoubia din Marrakech.
 Hildegard de Bingen întemeiază conventul de la Rupertsberg, în apropiere de Bingen.

Înscăunări 
 Evrard des Barres, mare maestru al Ordinului templierilor (1147-1151).

Nașteri 
 9 mai: Minamoto no Yoritomo, shogun japonez (d. 1199).
 Ștefan al III-lea, rege al Ungariei (d. 1172).
 Haakon al II-lea, rege al Norvegiei (d. 1162)
Guangzong, împărat chinez din dinastia Song (d. 1200)
Ibn Qudamah, savant arab (d. 1223)
 Otto al II-lea de Brandenburg (d. 1205).
 Raimbaut de Orange, trubadur francez (d. 1173)
 Shoku, învățător budist (d. 1247).
 Wada Yoshimori, general japonez (d. 1213)

Decese 
 13 ianuarie: Robert de Craon, mare maestru al Ordinului templierilor (n. ?)
 6 aprilie: Frederic al II-lea de Hohenstaufen, duce de Suabia și antirege romano-german (n. 1090).
 31 octombrie: Robert, conte de Gloucester (n. ?)

Nedatate 
aprilie: Ishak ben Ali, ultimul conducător al statului almoravid (n. ?)
Guy al II-lea, conte de Ponthieu (n.c. 1120)
Ibn Bassam, poet andaluz din Santarem (n. 1058)
 Pietro Polani, doge al Veneției (n. 1098)
 William Fitz Duncan, prinț scoțian (n. 1090)

Vezi și 
 Listă de conducători de stat din 1147

1147